runetrust/blame-folketinget-dk huggingface dataset:
Jørn Dohrmann (DF), 2009-04-28:
Altså, hvis det er politisk bestemt, at man skal have en motorvej eller man skal have en havneudvidelse og den slags ting, er det ikke omfattet af f.eks. afgiften på de råstoffer, man så henter ind der, således at vi sikrer råstoffer til de lokale projekter, og at vi ikke får en stor lastbiltrafik i stedet for.
Dennis Flydtkjær (DF), 2014-03-25:
Så tænkte jeg, at vi eventuelt kunne prøve at høre Enhedslisten – det kan man jo sige noget om, når man kommer på talerstolen – om man for at være lidt mere konstruktiv kunne forestille sig et ændringsforslag til specielt B 53, hvor man piller det om overdragelsen, altså at staten skal overtage, ud af det fremsendte forslag og alene fokuserer på det om, at man gerne vil nedsætte en ekspertgruppe, som skal komme med nogle anbefalinger om, hvordan der bl.a. kunne laves en bedre datasikkerhed.
Sophie Løhde (V), 2009-05-05:
Hvis vi så, som forslagsstillerne ønsker det, skal tage udgangspunkt i at lægge sådan et fast loft over antallet af elever i klasserne, vil det jo betyde, at vi fjerner den frihed og fleksibilitet, som er kendetegnende for gymnasiereformen, og som altså giver mulighed for en fleksibel tilrettelæggelse på det lokale niveau.
Lene Jensen (S), 2003-03-27:
Men i og med at det bliver alle, der skal betale, og ikke kun dem, der ønsker valgfriheden, rummer forslaget altså også et væsentligt element af tvang for alle dem, der er godt tilfredse med den nuværende ordning, og som ikke ønsker deres pensionsmidler ædt op af dyr administration. Derfor virker det, som om det her forslag er skrevet
Line Barfod (EL), 2005-12-09:
Hver gang vi diskuterer terror eller røverier eller overfald eller andet, er det eneste værktøj, vi griber til, overvågning og eventuelt også straf, men i stedet burde vi diskutere, hvilke andre værktøjer vi har, og hvilke andre muligheder vi har for at øge trygheden i samfundet.
Søren Pape Poulsen (KF), 2019-04-25:
Og så er det jo som nævnt ikke sikkert, at en ændring af straffeloven vil løse de bevismæssige udfordringer, som vi nogle gange ser i de her sager, men det er selvfølgelig oplysninger, som jeg har tænkt mig og bestemt mig for at arbejde videre med, og derfor vil de også blive bearbejdet i den arbejdsgruppe, som jeg nævnte.
Flemming Hansen (KF), 2000-05-24:
Vedrørende delvis medhold skal jeg holde mig til, hvad fru Mariann Fischer Boel har sagt for ikke at forlænge debatten. Vi har sagt 75 pct., for vi synes, det er svært for et skatteankenævn eller andre at graduere, om det skal være 60, 70, 80 pct.
Søren Krarup (DF), 2007-04-26:
Jeg vil spørge hr. Gade: Ved han, at i december måned 2006 blev der udgivet en bog af den iransk-franske forfatterinde Djavann, der hed der »Kast sløret!«, og at den skildrer, hvordan tørklædet i islamiske forhold er et undertrykkelses- og slaveagtigt symbol og klædningsstykke, som tjener til at tvinge disse små piger ind i en andenrangsstilling som borgere, som hun efter at være kommet til Frankrig forkaster og opfordrer alle til at forkaste, og at hun siger – og det er et direkte citat: Det er af ganske samme art som nazismen og fascismen.
Irene Simonsen (V), 2006-03-14:
Men nu kan det så blive spændende at vide, og jeg må så bede de medlemmer af SF, der på en eller anden måde tør være her i salen – hvad det handler om, skal jeg ikke kunne udlægge – altså de få, der er tilbage, om at sige, om det så er meningen, at man selv vil skrive et nyt betænkningsbidrag fra SF's side, som gør noget ved det her, at man er gået over stregen.
Lykke Friis (V), 2010-03-03:
Jeg sagde, at det jo så var en del af den overordnede vision for på sigt at gå hen og blive uafhængig af fossile brændsler, men der er vi jo ikke endnu, så jeg vil ikke sådan gå hen og sige, at den her ordning er sådan skruet sammen, at hele målsætningen er, at Danmark så skal gå hen og blive et grønt testlaboratorium.
Pernille Frahm (SF), 1998-06-26:
om L 60, hvor de påpeger de problemer, der er med hensyn til flygtningekonventionens artikler 23 og 26, og jeg kan tilføje, at man også har ignoreret artikel 35, som siger, at UNHCR kan overvåge og hjælpe staterne med at overholde konventionen
Margrete Auken (SF), 2003-02-04:
flest mulige passagerer er optaget af, at det fungerer godt, men sætter vi hovednettet i udbud - jeg hørte trafikministeren sådan uproblematisk sige, at det kunne man bare gøre - så kan vi komme til at havne i sådan nogle Margaret Thatcher-tilstande med den kollektive trafik, og det vil jeg da godt lige sikre mig at Venstre i hvert fald ikke vil, og at omsorgen for den kollektive trafik i Midt- og Vestjylland også holder, indtil vi skal se på hele DSB-systemet.
Karen Hækkerup (S), 2007-03-22:
Derfor synes vi, at det er nødvendigt, at en autorisation kommer til at indeholde nogle af følgende ting: Man skal bl.a. have fokus på sælgeres, montørers, teknikeres og projektansvarliges uddannelse, installationernes tekniske, korrekte og lovlige udførelse og udstyrets kvalitet, ligesom man skal sikre sig, at overholdelse af standarderne bliver kontrolleret mest en gang om året af sikkerhedsbranchens interne auditører ved stikprøver.
Klaus Kjær (DF), 1998-04-03:
Jeg vil gerne spørge skatteministeren, hvorfor han ikke har ændret i indstillingen, efter at han har fået oplysning om indgåelsen af disse aftaler. Der er noget etisk forkert i at tillade giftstoffer i maden, blot producenten kan betale sig fra det, men man vil jo gerne have provenuet af afgiften.
Mattias Tesfaye (S), 2025-05-16:
I april i år kom vi så med et udspil til en samlet 10-årsplan for psykiatrien, hvor vi lægger op til at afsætte et trecifret millionbeløb til en markant styrkelse og videreudvikling af lige præcis de her lettilgængelige kommunale behandlingstilbud.
Martin Glerup (S), 1997-11-20:
Den har jo allerede betydet store fremskridt inden for forskning, medicin og den bioteknologiske industri, og også i landbruget er der store forhåbninger til teknologien, idet man jo også kan bruge den til at gøre planter mere modstandsdygtige over for forskellige plantesygdomme og få dem til at give bedre udbytte på en måde, hvor man fjerner behovet for brug af sprøjtemidler.
Per Clausen (EL), 2007-05-03:
Men jeg vil så spørge transport- og energiministeren, om han ikke er enig i, at det faktisk havde spillet en meget stor og vigtig rolle for udviklingen af hele vindmølleeventyret i Danmark, at der var et meget, meget bredt engagement i opbygningen af vindmøllesektoren, hvor mennesker med meget forskellige udgangspunkter var involverede, også fordi man havde tilrettelagt det sådan, at man havde mulighed for at indgå i det, også uden at man var i besiddelse af store mængder penge.
Peter Hansen-Nord (V), 1997-11-27:
Dér vil jeg gerne allerede på nuværende tidspunkt høre ministeren, om vi her ved første behandling kan få oplyst, hvilke elproduktionsvirksomheder der har bevillinger, som udløber i 1998, og på hvilket tidspunkt de udløber, for det kan have lidt interesse for, hvor lang tid sagen kan ligge i udvalget til behandling.
Mads Olsen (SF), 2023-12-15:
Så jeg tror, at selv om det måske ikke bliver med profit for øje at udbetale penge til ejeren af universitetet, kan det stadig væk godt skabe nogle uhensigtsmæssige strukturer, som vi har set ovre i USA, hvor det bare ender med, at man har en stor formue på universiteterne, som jeg tror ville være bedre brugt på at komme ud i samfundet generelt og støtte udviklingen dér.
Ole Birk Olesen (LA), 2012-01-18:
Jeg forstod det sådan, at i hvert fald i starten medgav ministeren, at personer, som risikerer at komme op og betale topskat, hvis de yder en ekstra indsats, hvis de arbejder mere, er påvirket i deres lyst til at ville arbejde det mere af, at topskattegrænsen ligger der, og at de i højere grad ville have lyst til at arbejde mere, hvis topskattegrænsen blev hævet.
Anders Fogh Rasmussen (V), 2008-06-11:
Det er jo velkendt, at vi på det punkt ser forskelligt på det, og der siger fru Pia Kjærsgaard, at vi skal have ordentlig tid til debat om de danske undtagelser, og fru Pia Kjærsgaard vil i øvrigt også gerne have en dato for, hvornår der skal være en folkeafstemning.
Jens Rohde (V), 2005-06-09:
Den linje tror jeg egentlig aldrig rigtig hr. Ole Stavad har støttet i det her, og det er derfor, hr. Ole Stavad går på talerstolen og lægger ud med at tale om økonomi, økonomi og økonomi. Efterhånden som debatten varer noget tid, når vi sådan lidt ind omkring substansen af det, og så begynder man sådan at ane, hvad det egentlig er, der er den principielle modstand.
Hans Christian Schmidt (V), 2002-01-10:
Jeg synes, vi skal lade være med at lave miljøpolitik på den måde, at vi ligesom skal skabe konflikter, at vi på en eller anden måde skal prøve på at se, om vi ikke kan få sagt noget om, at vi er meget uenige, i stedet for at gøre noget for miljøet.
Morten Helveg Petersen (RV), 2007-05-30:
Jeg fornemmer, at alle er enige om, at klyngebomber egentlig er noget skidt, og jeg skal ikke forsvare Dansk Folkeparti og deres udlægning af teksten her i dag, men jeg synes egentlig også, at jeg fornemmede på Dansk Folkepartis ordfører, at det her var noget, som man også gerne ville prøve at gøre noget for – eller rettere: imod.
Elisabeth Arnold (RV), 2006-01-26:
Jeg var måske ikke rystet, men jeg var i hvert fald temmelig forvirret, da jeg læste det her forslag fra SF, og jeg stillede også mig selv det samme spørgsmål, som flere andre ordførere har gjort: Hvordan kan fru Anne Baastrup som tidligere formand for Retsudvalget skrive under på det her forslag, når man ser på, hvad det er for nogle kompetencer eller beføjelser, man påtænker at give parlamentarikere, som beskæftiger sig med lovgivningsarbejde og kontrol af regeringens førelse?
Benny Engelbrecht (S), 2009-11-11:
Jeg skal ikke undlade at gøre opmærksom på, at man ved et hurtigt opslag på stillingsannoncer inden for slagterbranchen – nu er det ikke, fordi jeg søger arbejde inden for slagterbranchen – bl.a. vil kunne finde en stilling, som ønskes besat i den bemeldte dagligvarekæde den 1. oktober i år.
Charlotte Fischer (RV), 2007-03-27:
Og den beslutning må jo blive truffet, sådan at det senere kan gøres op, f.eks. om et år, hvor mange kommuner der faktisk positivt har tilkendegivet, at de vil bruge ordningen, og om der så er sket noget, altså om man kan sige, at der er nogle kvinder, der faktisk har indgået en kontrakt.
Poul Nødgaard (DF), 2003-05-26:
En anden ting, jeg vil nævne, som ikke har været inde i debatten i dag, og som også gavner de områder, vi er sat til at drøfte, er, at den såkaldte landzonekompetence nu er flyttet fra amterne til kommunerne, og det betyder, at kommuner i vid udstrækning - selvfølgelig på ansvarlig vis - vil kunne administrere land- og byzoneloven sådan, at ting, der før ikke kunne lade sig gøre i et landdistrikt, nu kan lade sig gøre; det kunne være at udnytte bygninger og lignende til erhvervsformål og måske også i enkelte tilfælde boligformål.
Peter Skaarup (DF), 2015-03-11:
Så kunne jeg, når nu Hizb ut-Tahrir, som ministeren siger, ikke hører hjemme i Danmark, godt tænke mig at spørge ministeren, hvad regeringen så har tænkt sig at gøre ved det helt præcis ud over at bede Rigsadvokaten om at kigge på det her.
Kristen Touborg (SF), 2009-10-29:
Men jeg synes jo, at De Konservative skulle overveje det, jeg sagde i mit svar til Venstre lige før: Hvor er det, man ser, at der er stordriftsfordele, som er økonomisk bedre for landbruget end de stordriftsfordele, end de muligheder, der allerede er i den eksisterende lov?
Helge Adam Møller (KF), 2006-01-26:
Den regering, de har valgt, beder altså også os i Danmark, os 179 folketingsmedlemmer, om at fortsætte med at yde en indsats. Så er den tredje og sidste ting, der gør, at det er naturligt, at man alle burde stemme for det her, selvfølgelig, at de danske soldater gør en klar forskel.
Simon Emil Ammitzbøll (LA), 2017-05-17:
Jeg vil bare sige, at da Liberal Alliance var i opposition og hr. Benny Engelbrecht var skatteminister, godtog vi fuldstændig den socialdemokratiske finansministers beregninger, selv om vi vidste, at De Økonomiske Råd, Dansk Industri og andre sagde, at topskattelettelser ville have en større effekt end de gængse regnemetoder i Finansministeriet tilsagde, og så sagde vi: Okay, vi bruger de gængse regnemetoder.
Laura Lindahl (LA), 2017-04-28:
Jamen som tidligere nævnt i den debat, vi har haft i dag, har Liberal Alliance i samarbejde med Lejerbo i Mjølnerparken jo været ude at foreslå, at man skulle fratage alle beboere i Mjølnerparken kontanthjælpen, og der siger Lejerbo, som også er rigtig tæt på de her kvinder, at lige præcis den del ville gøre, at de kunne tage en meget tættere kontakt til dem.
Knud Erik Hansen (SF), 2001-04-25:
Er det det, der gør, at Det Konservative Folkeparti ikke melder klart ud og ikke synes, at vi skal forsøge at få indflydelse ved at melde ud, at vi godt vil arbejde på at være med? Det at 800 udenlandske statsborgere, der bor i Danmark, nu ikke skal vente i mindst 6 år, men efter forslaget kun skal vente i 1 år, er det det, der gør, at Det Konservative Folkeparti på forslaget om familiesammenføring tager det her forbehold og siger: Nu skal vi endelig vente og se det hele, i stedet for at sige: Nu vil vi egentlig godt arbejde på, at Danmark kommer med på en samlet pakke omkring det her?
Niels Helveg Petersen (RV), 2004-11-11:
Jeg synes, det er en god idé, at danske tropper skal arbejde sammen med tyske tropper i det såkaldte Provincial Reconstruction Team i det nordlige, og vi synes, det er en rigtig tanke, at vi også skal bidrage på den måde, ligesom vi også kan støtte det danske øgede bidrag på transportområdet.
Frank Dahlgaard (KRF), 2001-10-03:
Og når ministeren oplyser, at motivet til at undersøge det her er, at der er kommet ønsker til ministeren om at få en EU-nummerplade, for det er der nogle, der gerne vil have, så vil jeg gerne her i Folketingssalen fremsætte et ønske - og jeg er sikker på, at der er mange sammen med mig, der ønsker det - om at få en nordisk nummerplade sammen med de andre nordiske lande.
Birthe Rønn Hornbech (V), 2000-01-25:
Og jeg må sige, at det er lidt uhyggeligt, hvis også Kristeligt Folkeparti mener, at det er helt markant, hvis man tillader sig at sige, at konventioner ikke nødvendigvis skal gælde til evig tid, for som hr. Jann Sjursen selv er inde på - jeg synes næsten, han siger det samme som jeg - tiderne jo har ændret sig.
Maja Panduro (S), 2012-02-21:
Men i stedet for bruger man hele sin tale på sådan at bekæmpe spøgelser og tale om alle de frygtelige ting, man sådan lidt selv har fundet på den her forfærdelige regering vil gøre, på trods af at ministeren i sin tale ikke én, men to gange sagde, at selvfølgelig er den her regering ikke ude på at afskaffe det frie valg.
Mikkel Dencker (DF), 2011-05-03:
Jeg kan ligesom Venstres ordfører måske ikke på nuværende tidspunkt svare på så detaljerede spørgsmål, som hr. Klaus Hækkerup stiller, men det er derfor, vi heldigvis har en udvalgsbehandling, hvor vi kan komme til bunds i den slags meget faktuelle spørgsmål, som der selvfølgelig skal findes et svar på.
Marlene Harpsøe (DF), 2010-04-12:
Men det er dog kun, hvis den dømte lever op til en række betingelser og vilkår, og to af betingelserne er f.eks., at den dømte skal være i beskæftigelse, og at hvis der er andre i hjemmet over 18 år, skal de personer godkende, at man kan afsone i hjemmet.
Jan E. Jørgensen (V), 2016-03-02:
Og Dansk Folkeparti er blevet spurgt flere gange om, hvilke lande det så er, man kan indgå aftaler med i nærområderne, når det ikke er Tyrkiet, og vi har ikke fået noget svar, selv om ordføreren bedyrede, at han sådan set havde forstået spørgsmålet.
Kristian Jensen (V), 2017-12-19:
Det betyder, at New Policies-scenariet og 450 ppm-scenariet, i takt med at landene vedtager den konkrete politik, vil konvergere og blive ens, under den forudsætning, som jeg tror er både hr. Rasmus Nordqvists og min, at de lande, der har tilkendegivet at ville leve op til Parisaftalen, også vil gennemføre den nødvendige politik bagved.
Mette Frederiksen (S), 2008-05-29:
Var det måske ikke snart en fornuftig overvejelse og tanke værd, om det ikke - i en situation, hvor vi ved, at der er børn, der ikke bliver anbragt, som burde blive anbragt uden for hjemmet, og i en situation, hvor vi ved, at hvis man lavede en forebyggende indsats, kunne man forhindre nogle af de sociale problemer, der omgiver vores børn og unge - var klogere at bruge pengene dér i stedet for at blive ved med at give skattelettelser?
Bjørn Brandenborg (S), 2021-04-16:
Så hvis det er tilfældet, synes jeg da helt klart, at man godt kan have en diskussion om det, men jeg synes også, som ministeren har sagt, at det, der er brug for på det her område, er, at vi får en kortlægning, og at vi bliver klogere på, hvordan det ser ud.
Anders Kronborg (S), 2022-03-03:
Altså, det må være, om man så må sige, musik i ørerne for et parti som Venstre, Danmarks Liberale Parti, osv., at vi faktisk skaber frit valg for borgerne, for hvorfor skal det være den enkelte institution, der skal afgøre, om en veganer eller en, der er vegetar, kan få lov til at få det måltid mad, som de faktisk selv efterspørger?
Thomas Adelskov (S), 2005-01-14:
Vi støtter forslaget, fordi vi synes, det er en god idé; vi støtter forslaget, fordi der her – det er så det, der undrer os i både regeringens og Venstres indlæg – rent faktisk er tale om at støtte det frie valg, nemlig borgernes frie valg i valg af software, altså edb-programmer, som man kan anvende, når man skal kommunikere med den offentlige sektor.
Henning Hyllested (EL), 2020-05-05:
Vi har trukket en del beslutningsforslag tilbage, som vi er blevet bedt om, af hensyn til coronakrisen, og fordi Folketinget har været presset på tid osv., men vi fremsatte faktisk en række beslutningsforslag til muligheden for kommunale hjemler til at styre f.eks. udbuddet af p-pladser til elbiler, hastighedsbegrænsninger i kommunerne osv. osv., men det er så det her, der er blevet tilbage som det symbolske forslag, og som også er det, vi tror har størst chance for at leve.
Lene Espersen (KF), 2007-05-10:
Netop denne holdning, at vold er en helt uacceptabel krænkelse af det enkelte menneske, var baggrunden for, at jeg i 2002, kort tid efter min tiltræden som justitsminister, tog initiativ til, at strafferammerne i straffelovens bestemmelser om vold blev forhøjede.
Ole Birk Olesen (LA), 2018-12-05:
Danmark er et forholdsvis tæt befolket land, mens andre lande har mere øde egne, hvor der er mindre trafik i luften end i Danmark, og derfor kan det godt være, at noget kan tillades i et andet land, hvor luften er tom stort set altid, mens det i Danmark ville være problematisk, fordi luften der ikke er så tom, som den er andre steder.
Martin Henriksen (DF), 2019-04-12:
Det er selvfølgelig godt, at regeringen og ministeren i dag har meldt ud, at Danmark forlænger grænsekontrollen mod Tyskland, og det gør man – går jeg ud fra – bl.a., fordi det fungerer ganske udmærket, og hvis det fungerer ét sted, vil det jo også fungere et andet sted.
Joachim B. Olsen (LA), 2016-12-07:
Det er sådan set derfor, at jeg tog ordet, for jeg synes, at Alternativets ordfører, som jeg ellers ofte synes er ret fornuftig, når det handler om ny teknologi, fik skabt det indtryk, at det i sig selv er dårligt, at der kommer nye teknologier, som overtager nogle funktioner, i det her tilfælde nogle handler, som kun var forbeholdt mennesker før.
Mona Juul (KF), 2023-04-13:
Jeg havde håbet på, at det kom i dag, for med en finanslov i 2023, der ikke favner vor tids største udfordring, og med den ene minister og ordfører efter den anden, der ikke vil svare på tankerne om Klimarådet for 2024 og fremover, bliver jeg ærlig talt noget bekymret.
Frank Dahlgaard (UP), 2000-05-17:
har de så slet ikke forstået, hvad det drejer sig om, eller er det, fordi de oplever, at arbejdsløsheden er lav i Storbritannien, omkring det halve af, hvad den er i euro-området, ligesom tilfældet jo er i Danmark, Sverige, Norge, Island og Schweiz, alle lande uden for euroen?
Mette Thiesen (DF), 2025-03-25:
Vi mener også, at der er noget problematisk i den gældende lovgivning, fordi man som maksimum kan blive dømt for det, man kalder uagtsomt manddrab, selv om jeg og DF mener, at man må kunne have en formodning om, at hvis man kører 193 km/t i den modsatte retning i vejen, måske oven i købet påvirket af stoffer, så må man have en formodning om, at hvis man rammer nogen, slår man dem ihjel.
Søren Pape Poulsen (KF), 2022-05-23:
Altså, i vores finanslovsforslag for 2022 er alt finansieret – vi har endda en buffer på 3 mia. kr. Men noget af det, vi har sagt, sådan på det korte sigt, er, at vi ikke synes, det er velfærd at tage en masse mennesker ud af arbejdslivet og sende dem på pension – sådan en særlig udvalgt gruppe.
Anne Grete Holmsgaard (SF), 2007-01-18:
Det kan være elbiler, det skal bruges til, det kan være brintbiler, det skal bruges til, men vi har simpelt hen brug for at få den udvikling i gang, for på et tidspunkt skal vi altså vinke farvel til forbrændingsmotoren og den type bil, vi har kørt i i mange år, fordi den simpelt hen er for ineffektiv og giver os for store problemer.
Jan E. Jørgensen (V), 2012-02-03:
Derfor følger det da også af konventionens bestemmelser, at en statsløs person, der er født her, og som ønsker dansk statsborgerskab, kan afvises, hvis den pågældende er dømt for en forbrydelse, der giver 5 eller flere års fængsel, eller hvis vedkommende er dømt for at være til fare for landets sikkerhed.
Kim Andersen (V), 2008-05-13:
Der er igangsat et stort analysearbejde med indsamling af domme for at sikre, at udmålingen af straffen i de sager, der føres til doms, svarer til, hvad der lovgivningsmæssigt har været intentionen i forbindelse med etableringen af de nugældende strafferammer, og der er igangsat et analysearbejde med henblik på at sikre, at domsafsigelserne rundt omkring i landet ved de forskellige domstole er nogenlunde ensartede.
Mikkel Bjørn (DF), 2024-11-28:
Jamen det er da rigtig fint, at justitsministeren har fundet en sag frem, hvor der er alle mulige andre omstændigheder, der gør sig gældende, og som gør, at strafferammen stadig bliver lavere end det, strafferammen er for utilbørlig behandling af religiøse skrifter.
Karen J. Klint (S), 2013-12-05:
Men, fint, lad os drøfte nogle eksempler, og så kan vi jo se, om vi ikke er mere enige, end det umiddelbart skulle synes lige her, for jeg tror faktisk, at vi er meget enige om, at der skal være respekt for kirkerummet – det skal ikke bare bruges til at holde en stor fødselsdag eller en modeopvisning i – og at det kommercielle skal tones ned.
Kristian Thulesen Dahl (DF), 2000-09-06:
Altså hvis det er sådan, man er meget stærk tilhænger af folkeafstemninger, som jeg troede, udenrigsministeren var, og man her i Danmark siger, at det ikke gør noget, at Socialdemokraterne løber fra et løfte om, at vi ikke skulle have folkeafstemning i denne her valgperiode, fordi det er jo bare et gode at spørge befolkningen - jeg har sådan set sympati for tankegangen - så kan man da ikke omvendt sige, at det, når der så er en repræsentant i et andet land, som foreslår en afstemning i deres land, så er en dansk udenrigsministers opgave at tage skarpt afstand fra det.
René Christensen (DF), 2015-12-16:
Det vil de gerne, og det vil vi gerne hjælpe dem med, men vi vil også hjælpe dem med, at når de så tager et job, skal de opleve, at det selvfølgelig også giver en økonomisk gevinst, ud over det selvfølgelig giver en vis tilfredsstillelse, at man er selvforsørgende.
Kristian Thulesen Dahl (DF), 2002-04-18:
Hvis nu man fra Folketingets side havde ønsket bare at gennemtrumfe noget over for en befolkning, som måske var meget modvillig - det vidste man jo ikke på det tidspunkt, da Danmark søgte optagelse i det daværende EF - og man ønskede bare at tromle vort medlemskab på plads uden at spørge den danske befolkning, kunne det da ikke have været helt godt, hvis det havde været sådan, at man var sikker på, at det var befolkningens ønske, som gav sig udtryk i et efterfølgende medlemskab, og ikke bare Folketingets ønske?